cyanic-selkie/wikianc huggingface dataset:
Reflekterende basseng
Et reflekterende basseng er en konstruksjon som ofte benyttes i minnesmerker. Det består stort sett av et grunt basseng med vann, vanligvis urørt. Det bygges for å gi høytidelighet og, som navnet tilsier, refleksjon. Viktige refleksjonsbassenger inkluderer:
Collins kraftverk
Collins kraftverk var et varmekraftverk i delstaten Illinois i det nordlig-sentrale USA. Det hadde en installert produksjonskapasitet på 2 700 MW, fordelt på fem like store blokker/turbiner. Dette var delstatens største og USA 13. største termiske kraftverk målt etter installert produksjonseffekt.
Anlegget ble påbegynt omkring 1977 og stod ferdig i 1979. Brenselkilden var naturgass. Anlegget stengte i 2004.
Neunkirchen (distrikt)
Befolkningsutvikling
Kilde: Statistik Austria
Administrativ inndeling
Distriktet Neunkirchen er delt inn i 44 kommuner, inkludert tre byer og 17 landkommuner og omfatter et areal tilsvarende 1,146.35 km².
Nummer viser til plassering i kommunekartet.
Campo Novo
Campo Novo er en kommune i delstaten Rio Grande do Sul i sørregionen av Brasil.
Carlos Delgado Chalbaud
Carlos Delgado Chalbaud (født 20. januar 1909, død 13. november 1950) var en venezuelansk karriere-offiser i militæret og leder for militærjuntaen. Han fungerte som president i Venezuela fra 1948 til 1950.
Chalbaud en høytstående offiser og var blant lederne for militærkuppet som ble gjennomført i Venezuela i 1945. Han ble myrdet i Caracas i 1950 etter et knapt år ved makten. Chalbaud studerte ingeniørvitenskap i Frankrike, og etter å ha avsluttet sine studier i Paris begynte han på en karriere i det venezuelanske militæret med rang som kaptein. Han var knyttet til den militære gruppen som styrtet den venezuelanske regjeringen i oktober 1945, og han ble medlem av militærjuntaen og samarbeidet tett med Marcos Pérez Jiménez og Luis Llovera Páez. Chalbaund ble kidnappet og myrdet av en gruppe ledet av Rafael Simon Urbina og hans nevø Domingo Urbina. Han ble tatt med til Caracas der han ble myrdet.
Hustruens klagesang
Hustruens klagesang (The Wife's Lament) er et kort gammelengelsk (angelsaksisk) dikt på kun 53 linjer, skrevet av en anonym forfatter. Diktet ble funnet i Exeterboken og blir som regel betraktet som et elegisk (klagesang) dikt, eller kvinnesang («Frauenlied»), det vil si dikt eller sang framført fra en kvinnes synsvinkel, men ikke nødvendigvis skrevet av en kvinne.
Diktet i tid og rom
Diktet har blitt relativt godt bevart og trenger kun et par tekstforbedring for å kunne bli lest og forstått. Tematisk fremmer diktet sorgen til en kvinnelige taler og hennes dype fortvilelse. De prøvelser og den motgang som hun lider leder til hennes jamring og klage, men diktet er kryptisk skrevet og har således vært emne for tallrike fortolkninger.
Poetens rolle i klagesanger og elegier er karakterisert som en memoarforfatter, den som husker verdifulle hendelser som ellers er gått tapt i tiden, og diktet kan fungere som katarsis (renselse), et begrep som Aristoteles benyttet om tilhørernes opplevelser ved at de identifisere seg med kunstverkets personer og deres skjebne i handlingen.
Diktets nøyaktige datering er ikke mulig å tidfeste, unntatt at det ble diktet og skrevet ned før Exeterboken, hvor den eneste bevarte utgaven av diktet finnes. Boken ble donert til Exeterkatedralens bibliotek av biskop Leofric ved dennes død i 1072. Diktet ble antagelig skrevet en gang på første halvdel av 900-tallet, men kan ha sirkulert i ulike utgaver i muntlig tradisjon som strekker seg enda lengre tilbake i tid. I kontrast til de øvrige dikt i Exeterboken er den typiske kristne trøsten ikke tilstede i den kvinnelige hovedpersonens fortvilelse. Diktet kan således synes å reflektere en førkristen og hedensk holdning overfor ens egen tunge skjebne.
Metrikken i Hustruens klagesang er formgitt i henhold til såkalte «halvlinjer» med varierende lengde på stavelsene, delt av pauser (cesur) i verselinjene som ofte indikerer et opphold for å trekke pusten. Linjen består av to trykksterke stavelser (hevelser) og et antall tilsvarende trykksvake stavelser (senkninger). To halvlinjer bindes sammen av bokstavrim. Bortimot all bevart gammelengelsk poesi er skrevet på dette versemålet.
Oversettelser
En prosaoversettelse gjør som regel verkets poetiske kvaliteter uklare, men angelsaksiske vers er vanskelig å oversette til både moderne engelsk som til norsk. Gammelengelsk er mer forskjellig fra moderne engelsk enn norrønt er fra norsk, men til gjengjeld står gammelengelsk norrønt nært slik at det er faktisk like stor, om enn ikke større grunn, til oversett gammelengelsk diktning til norsk, men vil uansett kun gi en antydning av diktets opprinnelige poetiske kvalitet. En tilnærmet bokstavtro oversettelse og en poetisk, rimløs gjendiktning av diktets første linjer kan være følgende:
Den utstøttes klage
Tolkningen av diktets tekst som en kvinnes klagesang har mange likheter med tekstkritikken av diktet Wulf og Eadwacer. Tilsvarende er det noe uklart om hovedpersonen prøvelser er avledet fra forhold til flere elskere eller kun en enkelt mann, og tilsvarende er bortimot samtlige av de fakta som er integrert og lagt inn i diktet og som går hinsides sjangeren åpent for utstrakt tolkninger. Uklarheten i fortellerbakgrunnen har fått en del litteraturforskere til foreslå at det narrative eller fortellende kan ha vært velkjente for de opprinnelige tilhørerne eller leserne da denne bestemte gjengivelsen ble mottatt slik at fortellerens ytre emne ble utelatt til fordel for å fokusere på klagens følelsesmessige drivkraft. Å konstruere en sammenhengende og logisk fortelling fra teksten krever en god del slutninger som består av antakelser og gjetninger.
Hustruens klagesang innarbeider heftig temaet en sorg over en avdød eller fjern leder eller høvding (slik som det kan bli sett i diktet Vandringsmannen) med temaet av sorgen av avdød eller fjern elsker (tilsvarende som i diktet Wulf og Eadwacer). Høvdingen eller herren for talerens folk (min leodfruma, min hlaford) fremstår etter all sannsynlighet å være også hennes ektemann. Gitt at hennes herres slektninger (þæt monnes magas) er beskrevet som ved at de har foretatt grep som skiller henne fra ham. En sannsynlig tolkning av talerens innledende omstendigheter er at hun har gått inn i et eksogami (ekteskap utenfor stammen eller klanen) som var typisk for den angelsaksiske heroiske tradisjonen.
Det angelsaksiske begrepet for en kvinne som blir giftet inn i en annen familie eller stamme som en fredsgaranti mellom begge familiene eller stammene er «fríþwebba», fredsvever. Ekteskap var ofte et politisk opplegg og forliksordning for å hindre fiendtlighet mellom to folk. Begrepet har antagelig sin litterære bakgrunn i diktet Beowulf hvor dronning Wealtheow blir beskrevet som «fredsavtale mellom nasjoner». I norsk historie spilte svenske Margret Fredskolla en rolle som «fredskvinne» da hun ble giftet bort til en norsk konge. Hustruens posisjon, inngiftet i en fiendtlige stamme, satte henne nødvendigvis i en vanskelig situasjon.
I Hustruens klagesang synes det som om at hennes ekteskapelige status har etterlatt henne både isolert og ensom hos hennes ektemanns folk. Disse er fiendtlig innstilt mot henne, enten det er på grunn av hennes egne handlinger eller av politiske grunner utenfor hennes kontroll. Det som er forvirrende med denne årsaken er at taleren, som lengter etter sin elskede, har tilsynelatende reist eller forlatt dette folket (Ic me feran gewat), enten for å søke og finne sin elsker og herre, eller kun for å gå i landflyktighet. Årsaksforholdet er uklart mellom denne handlingen og fiendtligheten fra hennes ektemanns folk.
Hun blir fortalt av hennes herre (hlaford min) skjuler seg på et bestemt sted hvor hun møter en mann av uklar identitet som er eller var «egnet» eller «høvelig» (ful gemæcne) for henne, og at de erklærer at de ville bli atskilt av noe annet enn døden selv. Dette, imidlertid, varer ikke, tilsynelatende som en konsekvens av tidligere vanskeligheter angående hennes ekteskap. Den gjenværende fortellingen går på hennes jamring og klaging av hennes nåværende status. Hun er kommandert til å oppholde seg i kjeller under en jordhaug (þes eorðsele) hvor hun er tvunget til sørge over tapet av hennes herre og hennes nåværende eksil og landflyktighet. Diktet konkluderer med hva det innledes med, en kryptisk formaning om at ungdommen bør innta en respektfull holdning, selv i sorg, men deretter utvikler seg til et uttrykk av sorg for talerens elskede.
En annen mening for hennes eksil kan være at hun er forvist av sitt eget folk. Hennes elsker og ektemann kan ha vært en fremmed mann fra et fremmed land, eksempelvis en nordboer som siden dro tilbake over Nordsjøen, og etterlot henne igjen, muligens med et løfte om å komme tilbake. En slik forbindelse til en fremmed kunne ha vært vanskelig for en kvinne, men nær umulig uten ektemannens støtte og tilstedeværelse.
Svenska Filminstitutet
Stiftelsen Svenska Filminstitutet ble opprettet i 1963 for å styrke og utvikle svensk film.
Filminstitutets styre oppnevnes av Sveriges regjering og virksomheten reguleres i en avtale mellom staten, SVT, TV4 og filmbransjen.
Filminstitutets midler skal brukes til produksjonstøtte for svensk film, støtte til distribusjon og visning av film i hele Sverige og støtte til filmkulturell virksomhet.
I Filminstitutets bygg Filmhuset ligger to kinoer: Bio Victor (etter Victor Sjöström) og Bio Mauritz (etter Mauritz Stiller).
Gallagher kullkraftverk
Anlegget ble bygget ut i årene 1959–1961. Brenselkilden er bitumenøst kull.
Delicias
Delicias er en by i den meksikanske delstaten Chihuahua. Byen befinner seg 80 kilometer syd for Chihuahua by og 70 kilometer nord for Camargo. Byen er administrativt senter for kommunen Delicias. Folketellinger fra 2005 viser et innbyggertall på 108 187 for byen.
Adiabatisk prosess
Adiabatisk prosess eller isokalorisk prosess er en termodynamisk prosess der det ikke skjer varmeutveksling mellom et system og omgivelsene. Uttrykket «adiabatisk» kommer fra gresk og betyr «ugjennomtrengelig». En adiabatisk grense er for eksempel en grense der varme ikke kan trenge gjennom og systemet blir da kalt adiabatisk (eller termisk) isolert. En isolert vegg fungerer tilnærmet som en adiabatisk grense.
En adiabatisk prosess som er reversibel, blir også kalt en isentropisk prosess. I tillegg er en adiabatisk prosess som er irreversibel, og som ikke gjør noe arbeid, en isentalpisk prosess.
Det motsatte tilfellet, der varme blir utvekslet med omgivelsene slik at temperaturen er konstant, blir kalt en isoterm prosess. Siden temperatur er termodynamisk konjugert (samhørig) til entropi, er den isoterme prosessen konjugat til den adiabatiske prosessen for reversible transformasjoner.
En kan regne en transformasjon av et termodynamisk system som adiabatisk når den er rask nok til at ikke betydelig mengde varme blir utvekslet mellom systemet og omgivelsene. I det motsatte tilfellet kan en transformasjon av et termodynamisk system regnes som isoterm om den er treg nok til at temperaturen i systemet er konstant ved hjelp av varmeutveksling med omgivelsene.
Kasakhstans fotballforbund
Kasakhstans fotballforbund (KFF) (Kasakhisk: Қазақстанның Футбол Федерациясы) er særidrettsforbundet for fotball i Kasakhstan med tilholdssted i Almaty. KFF er landets øverste fotballorgan og er ansvarlig for å avholde nasjonale serie- og cupmesterskap samt landskamper for herrer og kvinner i ulike aldersklasser. Forbundet ble grunnlagt i 1914, men var en del av fotballforbundet i Sovjetunionen frem til landets uavhengighet. Forbundet ble medlem av FIFA og AFC i 1994, men ble siden en del av UEFA i 2000.
Vestmarka
Vestmarka kan referere til:
Trondheimsleia
Trondheimsleia er havområdet mellom Smøla og Hitra og fastlandet. I sør grenser leia mot Ramsøyfjorden som skiller Smøla fra Hitra og i nord går leia over i utløpet av Trondheimsfjorden ved Agdenes.
Hurtigruten og Kystekspressen mellom Kristiansund og Trondheim trafikkerer Trondheimsleia på langs, mens bilferga mellom Aure og Smøla krysser leia.
Leia er svært dyp, opptil 250 meter på det dypeste, noe som skapte problemer da Hitratunnelen ble prosjektert. Mellom Jøsnøya ved Sandstad på Hitra og Hemnskjel i Snillfjord ble det funnet en terskel som «bare» var 185 meter dyp og her ble tunnelen til slutt bygget med det laveste punktet på 264 meter.
Abubakar Tafawa Balewa
Abubakar Tafawa Balewa (født i desember 1912 i Bauchi i Nigeria, død 15. januar 1966) var en nigeriansk politiker, og den første statsministeren i et uavhengig Nigeria i 1960.
Opprinnelig utdannet han seg til lærer men han var også en internasjonal statsmann, respektert over hele det afrikanske kontinentet som en av lederne som oppfordret til dannelsen av Organisasjonen for afrikansk enhet (OAU). Balewa fikk sin første utdannelse ved en koran-skole i Bauchi og som de fleste av hans samtidige, studerte han ved Katsina College for videre undervisning og snart fikk han sitt sertifikat som lærer.
Balewa returnerte snart til delstaten Bauchi for å undervise ved en skole i hjembyen. Balewa ble valgt ut til å studere utenlands et år ved University of London's Institute of Education. Da han kom tilbake til Nigeria, ble han inspektør for koloniadministrasjonen og senere begynte han i politikken. Balewa ble valgt til medlem av den lovgivende forsamlingen i 1947. Som lovgiver, var han en høylytt forkjemper for rettighetene til menneskene i det nordlige Nigeria.
Balewa ble utnevnt til samferdselsminister i den nigerianske regjeringen i 1952 før han ble tildelt stillingen som statsminister da Nigeria ble en selvstendig stat fra Storbritannia i oktober 1960, og han ble gjenvalgt som statsminister ved valget i 1964. Hans regjeringsperiode var meget turbulent, med regionalt fraksjonsmakeri som til stadighet truet med å velte hele hans regjering. Balewa var en viktig person under grunnleggelsen av Organisasjonen for afrikansk enhet og for å skape et samarbeid med en rekke andre fransktalende afrikanske land.
I januar 1960 ble Balewa slått til ridder av dronning Elizabeth II av Storbritannia som kommandør av den britiske ordenen Order of the British Empire. Balewa ble utnevnt til æresdoktor ved universitetet i Sheffield i mai 1960.
Balewa ble styrtet og drept i et militært-utført statskupp som hovedsakelig ble arrangert av yngre offiserer, den 15. januar 1966. Balewa ble gravlagt i nærheten av hjemstedet i delstaten Bauchi. Abubakar Tafawa Balewa University i Bauchi ble oppkalt til minne om ham.
Dorothy Salisbury Davis
Dorothy Salisbury Davis (født 26. april 1916 i Chicago, død 3. august 2014 i Palisades) var en amerikansk forfatter av krimlitteratur.
Hun var et adoptivbarn, oppvokst i Illinois. Hun arbeidet i Chicago som bibliotekar og som redaktør for magasinet The Merchandiser før hun for alvor begynte å skrive bøker. Hun giftet seg med Harry Davis, en karakterskuespiller. Ekteskapet varte fra 1946 og frem til hans død i 1993. Hun utga mange romaner og noveller i løpet av hennes karriere. Hun skrev hovedsakelig frittstående romaner. Hun ble nominert til en Edgar-pris åtte ganger, og hun ble utnevnt til president for gruppen Mystery Writers of America i 1956.
Salisbury Davis døde den 3. august 2014 i en alder av 98 år.
Fylkesvei 556 (Hedmark)
Fylkesvei 556 i Hedmark gikk mellom Jernbanegata og Trysilvegen i Elverum. Veiens lengde var 0,8 km.
Vegens navn er Lundgaardvegen fra der vegen starter på vestsiden av Glomma til rundkjøringen som knytter sammen Strandbygdvegen, Sven Morens veg, og Lundgaardvegen. Denne strekningen er ca. 700 meter lang. Mellom nevnte rundkjøring og riksvei 25, heter vegen Strandbygdvegen, men er da ikke del av resten av Strandbygdvegen, som er del av fylkesvei 535. Sistnevnte strekning er ca. 70 meter lang.
2019 ble veien erstattet av fylkesvei 2154, og av noen meter av fylkesvei 235.
Bakkebø
Institusjon for psykisk utviklingshemmede
I 1947 ble Bakkebø hjem og arbeidsskole opprettet av Norges Røde Kors, med tilholdssted delvis i brakker og andre bygninger oppført av tyskerne under andre verdenskrig (Slettebø leir).
Bergens Arbeiderblad beskrev oppstarten slik i en artikkel "«I slutten av februar 1947 kom bestyrer Tveit til Slettebø, eller Bakkebø, som leiren ble omdøpt til, med to jernbanevogner utstyr og 100 000 kroner. Og så ble arbeidet satt i gang.""De forholdsvis få brakkene som en bestemte seg til å benytte ble restaurert og delvis bygget helt om. De øvrige brakker ble revet, i noen tilfeller har en imidlertid latt grunnmuren stå med tanke på siden å sette opp nye bygninger på disse.»"Det nye anlegget ble tegnet av arkitektparet Karen og Odd Brochmann.
Bakkebø ble etablert som en sentralinstitusjon for psykisk utviklingshemmede barn og ungdommer. Etter hvert ble eierskapet overført til Rogaland fylkeskommune. Ansvarsreformen i helsevernet for psykisk utviklingshemmede (HVPU-reformen) i 1991 innebar en gradvis nedtrapping av institusjonen og overføring av ansvaret til den enkelte kommune.
Institusjonsområdet hadde i sin tid både eget storkjøkken, festsal, idrettsanlegg, gårdsbruk, stall, administrasjonsbygg og ikke minst egen kirke (Bakkebø kirke).
Etter 1991 ble institusjonen gradvis avviklet. Den siste delen av institusjonen Bakkebø var driften av en bondegård med kyr og hester. Gården ble drevet av Egersund kommune, som etter hvert besluttet å nedlegge gårdsvirksomheten og auksjonere bort dyrene på gården. Auksjonen fant sted i 2011. Etter at institusjonsdriften var avviklet var det fortsatt en del boliger på Bakkebø–området bebodd av psykisk utviklingshemmede. Det finnes også en god del PU-boliger lokalisert rundt på andre plasser i Eigersund kommune. En god del tidligere klienter/brukere fra Bakkebø har meldt flytting til Eigersund og bor her til tross for at de opprinnelig kommer fra andre deler av landet.
Dalane folkemuseum har også sitt tilholdssted på Bakkebø/Slettebø.
I 1970 ble billedhugger Emma Matthiasens byste av Leiv Tveit, som var Bakkebøs grunnlegger og første bestyrer, avduket ved Bakkebø kirke i Egersund.
Dido’s Lament
«Dido's Lament» (norsk: «Didos klagesang») er et mye brukt navn på den kjente arien, «When I am laid in earth» fra Henry Purcells opera Dido og Aeneas, med libretto av Nahum Tate. På grunn av Purcells mønstergyldige bruk av basso ostinato finnes arien i mange lærebøker i klassisk musikk. Den anerkjente dirigenten Leopold Stokowski transkriberte og omarbeidet stykket for symfoniorkester.
Ulama
Ulama er et ballspill som spilles enkelte steder i den meksikanske delstaten Sinaloa. Det stammer fra den aztekiske varianten av mesoamerikansk ballspill, og er dermed en av verdens lengstlevende idretter.
Ulama spilles med en gummiball. Det er tre varianter av spillet, hvor ballen slås enten med hoftene, underarmene eller med balltre. To lag spiller mot hverandre, og målet er å holde ballen i spill og innafor sidelinjene, omtrent som i volleyball. Det er ulike måter å få poeng på. Laget som først oppnår åtte poeng, vinner. Kampene varer vanligvis rundt to timer.
Kalkbrenning
Kalkbrenning er den kjemiske prosess som omdanner kalkstein eller kalsiumkarbonat (CaCO3) til kalsiumoksid (CaO(s)), «brent kalk» eller «ulesket kalk», ved oppvarming til ca. 800 oC i kalkovn.
Ved tilsetting av vann (H2O) til brent eller ulesket kalk dannes «lesket kalk», som avhengig av mengden vann og eventuell mekaniske bearbeiding omsettes i form av pulver eller kalkdeig. Ved ytterligere tilsetting av vann og tilslag av sand og andre bestanddeler, fremstilles kalkmørtel til murpuss eller murverk. Når kalkmørtel tørker og forbinder seg med karbondioksid (CO2) fra atmosfæren, dannes kalsiumkarbonat, eller «kunstig» kalkstein, og «kalkkretsløpet» er sluttet
Fra kalsiumkarbonat til kalsiumoksid:
Fra kalsiumoksid til lesket kalk:
Fra lesket kalk tilbake til kalsiumkarbonat:
Navnet kalkbrenning brukes i utgangspunktet om brenning av kalk, men kan også betegne tilsvarende prosesser for kjemiske omdanning av malmer eller bergarter. Eksempler på kalkbrenningsprosesser:
Kalkbrenning er en forholdsvis enkel industriell prosess, som ikke må forveksles med rosting.
Historie
I antikkens Hellas bruktes en murmørtel blandet av brent kalk og vulkansk aske. Denne byggesmåten ble videreført av romerne. I romerske byggverk som Pantheon ble kalkmørtel brukt til murverk av tegl og ved hjelp av hydraulisk kalk også til betong.
I middelalderen ble kunsten å brenne kalk også tatt i bruk i Norge ved bygging av kirker og borger av murverk. De eldste rester etter murkalk i Norge finnes under Klemenskirken i Oslo fra like før år 1100. Etter 1100 ble klosteret på Hovedøya i Oslo bygget, og deretter fulgte byggingen av flere kirker i Oslo: Gamle Aker kirke, Hallvardskatedralen, Nikolauskirken, Korskirken og Mariakirken. Kalkproduksjon forekom i mange distrikter med naturlige forekomster av kalkstein, ikke minst i Oslofeltet, og særlig i Asker og Bærum. Her ble det også bygget flere kirker på 1100-tallet: Gamle Asker kirke, Haslum kirke og Tanum kirke.
Tang Shaoyi
Tang Shaoyi (kinesisk: 唐绍仪, endret til 唐绍怡 på grunn av tabu knyttet til Puyis navn, senere tilbakestilt; pinyin: Táng Shàoyí, Wade-Giles: T'ang Shao-i; stilnavn Shaochuan 少川; født 2. januar 1862 i fylket Xiangshan [fødestedet nå i Zhuhai] i provinsen Guangdong i Kina, drept 30. september 1938 i Shanghai International Settlement) var en kinesisk diplomat og politiker. Han var svigerfar til Wellington Koo og Lee Seng Gee.
Bakgrunn
Han ble utdannet ved Queen's College i Hongkong og ved Columbia University i New York, der som en av studentene som dro nytte av programmet Chinese Educational Mission. Han var første president for Shandonguniversitetet. Hav var også i tjeneste i Qing-dynastiets utenrikstjeneste, og undertegnet i 1906 konvensjonen mellom Storbritannia og Kina vedrørende Tibet på sitt lands vegne.
Revolusjonær
Tang var venn av Yuan Shikai og under Xinhairevolusjonen forhandlet han på dennes vegne i Shanghai med de revolusjonæres Wu Tingfang, med det resultat at Yuan ble anerkjent som president for Republikken Kina.
Han ble så Republikkens første statsminister i 1912, men ble raskt desillusjonert av Yuans manglende respekt for lov og rett, og tok sin avskjed. Senere var han med i Sun Yat-sens regjering i Guangzhou. Tang Shaoyi opponerte av konstitusjonelle grunner mot at Sun gjorde seg til ekstraordinær president i 1921, og gikk igjen av fra sin regjeringspost.
I 1924 avslo han et tilbud om å bli utenriksminister under Duan Qiruis provisoriske regjering i Beijing, og var senere leder for fylket Zhongshan der han opponerte mot Chen Jitang. Han flyttet senere til Shanghai og oppgav politikken.
Da Shanghai ble okkupert av japanerne under den annen sino-japanske krig prøvde okkupasjonsmakten å få ham til å kallaborere, men han nektet. Ikke desto mindre ble han drept av Kuomintang, som fryktet at han etter hvert ville endre mening og komme til å bli kompromittert.
Varteig
Fra 1. januar 1992 ble Varteig kommune med et innbyggertall på 2,199 og et areal på   68 km2 slått sammen med Skjeberg, Tune og Sarpsborg til nye Sarpsborg kommune.
Kommunesenteret lå midt i kommunen og hadde i tillegg til kommunehus også barne- og ungdomsskole, kirke, postkontor, bank, eldresenter med legesenter (nedlagt i 2014) og en liten kolonialforretning. Postkontoret og banken ble nedlagt midt på nittitallet, etter kommunesammenslåingen, og landhandelen ble lagt ned få år senere.
Varteig har jevnt over spredt bebyggelse. Det er en del husklynger rundt i det tidligere kommunesenteret, men de tettest befolkede områdene er Hasle i sørvest og Ise i sørøst (tettstedet Ise ligger på begge sider av den gamle kommunegrensa mellom Varteig og Skjeberg), samt Tangen/Furuholmen i nord.
Varteig var en typisk jordbrukskommune. I tillegg var tømmerfløtingen på Glomma viktig for sysselsettingen. Furuholmen lense i Glomma var i siste halvdel av 1800-tallet et senter for fløtingen.
Varteig ligger 15 km nord for Sarpsborg i og øst for Glomma. Varteig byr på oppkjørte skiløyper om vinteren og en rik natur. Idrettslaget på stedet heter Varteig IL. Skytterlaget heter Hasle/Ise Salongskytterlag (HISSL). Varteig kan også by på en helt egen lysløype. (ca. 2,2 km) Varteig kirke er kirken til Varteig prestegjeld i Sarpsborg prosti i Den norske kirke. Skolekorpset har siden 2014 vært felles med Hafslundsøy skole, og heter Varteig og Hafslundsøy skolekorps.
Hønengata
Hønengata (1–89, 2–96) er en gate i Hønefoss som ligger på Nordsiden. Gaten starter ved Riddergården (som er synonym med Hønengata 1), like ved Nordre torv, og strekker seg nordover som en rett snor til krysset mot Jevnaker (riksvei 35) og Nymoen i Ådalen (med europavei 16) ved Ullerål. Navnet stammer fra den gamle vín-gården Hønen, som ligger i Ullerål og i sin tid også ga navn til byen.
Aller nærmest Nordre torv er gaten preget av eldre trehusbebyggelse med bymessig preg, men etter et par hundre meter preges bebyggelsen mer av villaer. Etter at gaten passerer under Roa–Hønefosslinjen i en jernbaneundergang lenger mot nord blir igjen bebyggelsen preget av forretningsbygg over en kort strekning. Dette området kalles gjerne Flattum og ligger i Ullerål, som i dag regnes om en bydel.
I dag er Hønengata den primære ferdselsåren i nordre bydel, men gata eksisterte ikke annet enn på plantegningene da N. S. Krum skisserte byen i 1888. Da var det Ullerålsgata som var primærveien fra sør mot nord. I forbindelse med en oppgradering av gata ble den merket opp med egen sykkelbane i begge retninger. Disse feltene ble farget røde i 2018, for å øke trafikksikkerheten for syklistene og bevisstheten hos sjåførene.
Belgisk toppdivisjon i fotball 2001–2002
Belgisk toppdivisjon i fotball ble opprettet i sesongen 1895-96. Det belgiske fotballforbundet står for organiseringen av ligaen. De er igjen underlagt av UEFA, som setter hovedreglene for hvordan fotball organiseres i Europa.
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Brent
Brent kan sikte til følgende steder:
Flatraket
Flatraket er en liten kystbygd i Stad kommune i Vestland fylke (tidligere Selje kommune i Sogn og Fjordane, Nordfjord-regionen). Bygdens nærmeste tettsteder er Måløy (16 km) og Selje (30 km). Fra bygden har man utsikt mot Stad (Stadlandet), Sildagapet, øya Silda, Skongenes og det åpne hav.
Skole og barnehage
Flatraket har egen skole som har ca. 40 elever, og i tillegg ca. 10 SFO-plasser. Bygden har og barnehage, som ble åpnet i januar 1988, og som har ca. 30 barnehageplasser. Ved starten av 2021 bodde det 326 personer i Flatraket grunnkrets.
Idrett og friluftsliv
Bygden Flatraket har ballbinge, fotballbane (Naustteigen stadion) med forholdsvis nytt klubbhus (1992), idrettslag med ulike idrettsgreiner, noen mindre badestrender samt stort og variert turterreng i fjellet. Godt opparbeidet trimløypa rundt Flatraksdalen er nytt i 2020. Nord i bygden er det en molo med småbåthavn. For båtfolk er det muligheter for å fiske samt for å ta turen over til den idylliske øya Silda.
Boligfelter
På Flatraket er det tre boligfelt. Det nye boligfeltet på Flatraket ligger omtrent midt i bygda ovenfor gjennomfartsveien (Fv618). Boligfeltet var ferdig tilrettelagt i 2003.
Geografi og samferdsel
I sommermånedene kan en se solnedgangen ut i havet mellom øya Silda og Nord-Vågsøy dersom været tillater det. I disse månedene går sola i havet ca. 23.45. Bygdas geografiske plassering i nærheten av Stad og Stadhavet medfører at det innimellom kan være røffe værforhold. Full storm ved Stad merkes også godt på Flatraket. Småbygder rundt Flatraket (kjøreretning mot Selje, fylkesvei 618):
Etter tunnelen ved Gangeskaret i kjøreretning mot Måløy og Nordfjordeid møter man på grendene Straumen og Sørpollen. Rett før Straumen går kommunegrensen mellom Stad kommune og Kinn kommune. Oppe på Almenningsfjellet er det et veikryss hvor man kan ta enten til Måløy eller mot Bryggja og Nordfjordeid (Riksvei 15).
Abstrakt forlag
Abstrakt forlag AS er et norsk forlag, etablert i Oslo i 1998 av Einar Plyhn. Det startet i det små som et lite enmannsforlag, men har hatt sterk vekst, og utgir fagbøker for universiteter og høyskoler, næringsliv og offentlig forvaltning. Hovedsatsingen er akademisk publisering innenfor alle sjangre: lærebøker, forskningsmonografier, oppslagsverk og antologier. Forlaget har egne fagredaktører fra forskning og undervisning.
Egg (mat)
Egg fra fugler brukes som næringskilde av både mennesker og visse andre dyr. Mennesker har konsumert egg så langt tilbake i tid at ingen i dag vet akkurat når det startet, men det er klart at egg var et betydningsfullt næringsbidrag for den gamle jeger- og samlerkulturen. Og eggsanking er en tradisjon som har holdt seg helt opp til våre dager. I dag er imidlertid majoriteten av egg som konsumeres egg fra tamhøns, men tradisjonelt har det vært en utbredt praksis å sanke egg fra ville fugler, og spesielt egg etter sjøfugler.
Historikk
Fugleegg har vært viktige i menneskenes kosthold siden førhistorisk tid, både blant jegere og samlere og i kulturer der fugler var tamdyr. I Teben i Egypt er det, i Horemhebs grav, bygd rundt 1420 f.Kr., en beskrivelse av en mann som bærer boller med strutseegg og andre store egg, antakelig fra pelikanen, som offer. I Romerriket ble egg konservert på ulike måter, og måltider startet ofte med en eggerett. Romerne knuste skallene i tallerkenene sine for å forhindre onde ånder i å gjemme seg der. I middelalderen ble egg forbudt i fastetiden, siden de er så næringsrike. Det er mulig at ordet «majones» ble avledet av moyeu, det middelalderske franske ordet for eggeplommen, i betydningen «senter» eller «midtpunkt».
Egg blandet med fruktjuice var populært i Frankrike i det 17. århundre; dette kan ha vært forløperen til sitronkrem.
I løpet av det 19. århundre ble det utviklet en industri med tørket egg, og et selskap i St. Louis i Missouri omdannet fra 1878 eggeplommer og eggehvite til en lysebrun, mellignende substans i en tørkeprosess. Under andre verdenskrig ble produksjon av tørkede egg utvidet som proviant for USAs styrker og de allierte styrker for øvrig.
Temperatur
Egg er et næringsmiddel som lett kan ta smak eller lukt fra andre varer. Egg bør (skal) derfor oppbevares uten direkte sollys og ved en temperatur på 8–12 °C og 5–80 % luftfuktighet.
Næringsinnhold
Egg anses som en god kilde til protein og kolin (et essensielt næringsstoff), og regnes derfor inn sammen med kjøtt og fisk i matpyramiden.
Egg er fulle av vitaminer og næringsstoffer og gir et viktig tilskudd til kostholdet. Det inneholder i snitt 12,4 % protein. Eggehviten inneholder cirka 10,2 g protein per 100 g, mens resten stort sett er vann. Eggeplommen inneholder cirka 15,8 g protein per 100 g, men plommen inneholder dessuten mye fett (cirka 27,1 g per 100 g) og noe kolesterol.
Hønseegget består av cirka 57 % eggehvite, 33 % eggeplomme og 10 % eggeskall. Mengden eggeskall er relativt stabil (utgjør typisk 7–11 g), slik at store egg får tynnere skall og mindre egg tykkere skall. Eggeplommen varierer imidlertid litt med størrelsen, slik at store egg får forholdsvis større plomme i forhold til vekten, mens mindre egg får tilsvarende mindre plomme.
Fargen på eggene
Det er ingen forskjell på hvite og brune egg, og hønsefuglenes farge på fjærdrakten har ingen betydning for fargen på eggeskallet. Hvorvidt eggene blir hvite eller brune bestemmes av genene, og det er mange gener som er involvert. Det er hønens såkalte genotype som bestemmer om den har anlegg for å legge hvite egg eller brune egg. Genotypen følger av hønserasen og er uforanderlig gjennom hønas liv og spesifikk for hvert enkelt individ. Det betyr i praksis at noen hønseraser verper brune egg, mens andre verper hvite egg.
Det er fargestoffet melanin som gir farge til eggeskallet. Det finnes også høner som legger grønne og blå egg. Dette skyldes imidlertid at noe er «feil» med høna. Noen høner mangler det enzymet som skal bryte ned og skille ut gallen, som da i stedet blir transportert ned dit hvor eggeskallet dannes og går inn i skallet, der det gir den litt mystiske fargen. Dette påvirker imidlertid ikke innholdet i egget. Det tar høna cirka ti timer å lage skallet, og når det er nesten ferdig legges det til et lag ytterst som gir fargen på egget, avhengig om det brukes mye (brune egg) eller lite (hvite egg) melanin. Fargen på eggeskallet har ingen betydning for hvordan egget smaker (de grønne og blå eggene smaker heller ikke annerledes enn andre egg), men smaken og fargen på eggeplommen kan bli påvirket av hva høna har spist.
Konsum
I 2020 ble det i Norge produsert 220 egg per person fra 4 137 291 verpehøns, ifølge Statistisk sentralbyrå.
Smak
En test i regi av Nofima hevder at ulike kvaliteter av hønseegg smaker og lukter likt, enten eggene følger av burhøns, frittgående høns eller økologiske høns. Frittgående høns ga imidlertid mest oransje eggeplomme, mens økologiske høns ga minst.
Kvalitetene på eggene
Norske hønseegg holder normalt svært høy kvalitet og kan spises direkte (rå), men de brukes mest som en ingrediens til måltider, enten som kokt egg, speilegg, posjerte egg, eggerøre, omelett eller lignende. Egg inngår også som en viktig ingrediensene i sauser, kaker, pannekaker, vafler og eggedosis med mer. Såkalte golvegg (egg som høna verper på uegnede plasser) regnes som uegnet til menneskeføde.
Benevnelsen økologiske høner eller økologiske egg er synonym med høner eller egg etter høner som får gå fritt ute mens de verper. Eggene legges som regel på bakken, noe som kan bety at de smaksettes av omgivelsene om de ikke sankes inn ofte nok. Benevnelsen frittgående høner betyr ikke at hønene får gå fritt ute, men kun at de får gå fritt blant andre verpehønene i hønsehuset. Etter frittgående verpehøns blir det alltid noe golvegg. Såkalte frilandshøns er frittgående høner som har tilgang til et begrenset uteområde (en hønsegård). Også disse hønene gir golvegg. Om det mangler benevnelse på forpakningen må eggene forstås som etter burhøns, som altså er høner som står i innreda bur (bur med tilgang til vagle, rede og strø) så lenge de verper. Burhøns gir imidlertid ikke golvegg.
Standardiserte størrelsesenheter
I Norge har kategoriseringen av egg etter størrelse blitt standardisert som følger:
Forpakninger med egg kan være merket med to størrelser, for eksempel som M/L – altså middels store til store egg. Vekten per egg kan da variere fra 53 til 73 g. Vekten på hele forpakningen skal da utgjøre et gjennomsnitt, altså minimum 63 g x antallet egg. Det betyr at et brett med M/L-egg (altså 30 egg) skal veie cirka 1,9 kg netto (altså uten emballasje).
Egg som inngår i oppskrifter (spesielt bakverk, men også mange sauser) kun som et antall egg skal i snitt veie 63 g per egg (med skall) og kalles derfor gjerne et standardegg. Om man da bruker egg som veier 53 eller 73 g blir blandingen feil og resultatet ofte dårligere enn når riktig mengde benyttes. Egg bør derfor alltid veies før bruk i oppskrifter der kun antallet egg er nevnt. I de aller fleste tilfeller bør også egg som skal inngå som en ingrediens i en rett eller ei kake og lignende være romtemperert. Romtempererte egg er også lettere å avskalle etter koking. Egg til posjering bør imidlertid være kjøleskapskalde og så friske som mulig.
Det er ikke uvanlig at egg inneholder to plommer. Dette er egg som typisk er verpet av svært unge og uerfarne verpehøner, som ikke helt behersker teknikken enda. Det finnes også eksempler på høner som har verpet egg med tre plommer, men det skjer svært sjelden. Unge høner lager også ofte egg med ujevnt skall. Alder, fôrinnhold, medikamenter, stress, og sykdom kan imidlertid også påvirke både det indre og ytre av egget.
Tallkoder på eggene
De fleste egg som produseres og selges i butikk i Norge kan spores, men sporingsgraden kan variere fra leverandør til leverandør. Mattilsynet har utgitt regler for formålet.
Prior Norge har siden slutten av 1990-årene trykket sporingsinformasjon på alle eggene sine. Tjenesten ble gjort tilgjengelig som søketjeneste for forbrukerne rundt år 2000. Ifølge Prior forteller de rosa tallene på egg kjøpt i butikk det meste om eggets opprinnelse, inkludert detaljer om hvor og hvem som er produsent. Koden vil blant annet opplyse om ved hvilket gårdsbruk eggene ble produsert, hvor mange høner bonden har, og hvilket pakkeri som har pakket dem.
Sorter
Egg fra andre arter enn høns brukes også som mat, særlig fra tamfugler som tamgås og tamand, men også fra villfugler (måsegg er et eksempel på det). De små eggene fra oppdrettet vaktel (Coturnix coturnix) regnes som en delikatesse i mange land. De har en fyldig og rund smak sammenlignet med hønseegg, men veier normalt kun 12–15 g. Det går altså cirka fem vaktelegg (60 g) på ett gjennomsnittlig hønseegg (63 g).
Etter hvert som strutsefarming har blitt vanligere, har man også begynt å omsette strutseegg. Og de kjempestore eggene har ikke bare næringsverdi, men de sterke og vakre skallene kan også omsettes for seg og har en egenverdi. Strutseegg veier normalt omkring 0,7–1,6 kg (tilsvarer cirka 0,60–1,4 liter egg uten skall) og smaker mye likt hønseegg. Det tilsvarer cirka 12–24 hønseegg.
Verdens største fugleegg ble lagt av kjempeelefantfuglen (Vorombe titan) og hadde et volum på cirka 9 liter, noe som tilsvarer cirka 160 M/L hønseegg. Egget er cirka 30 cm langt og har en omkrets på mer enn 70 cm. Arten levde på Madagaskar og var flygeudyktig. Den regnes som verdens største fugl gjennom alle tider, men den er utdødd. Fuglene veide imidlertid omkring 640 kg i snitt, men forskere antyder at den kan ha veid opp mot 860 kg på sitt mest ekstreme.
Eggsanking i Norge
I Norge har den urgamle jakt- og samlekulturen holdt seg helt opp til våre dager, og det sankes fortsatt fugleegg etter sjøfugler mange steder langs kysten. Siden mange av sjøfuglbestandene lenge har vært i tilbakegang, har det imidlertid blitt forbudt å sanke egg etter flere arter. En nordnorsk spesialitet er øl og måsegg. Eggene sankes fra villfuglbestandene og regnes ikke med til den ordinære eggproduksjonen. Likeledes brukes rogn fra noen fiskearter, blant annet til produksjon av kaviar og kaker av torskerogn. I så måte har såkalt russisk kaviar (rogn etter belugastør) ei svært høy stjerne og regnes som ei stor delikatesse, som ofte nytes sammen med eksklusive sjampanjer.
Dekorerte egg
En populær påsketradisjon i enkelte deler av verden er dekorering av utblåste eller hardkokte egg, vanligvis med maling, men også ofte ved spraying. Voksne gjemmer eggene for at barn skal finne dem, i en aktivitet kalt påskeeggjakt. En lignende tradisjon med egg-maling finnes i de områdene i verden som er påvirket av persisk kultur. Før vårjevndøgn i persisk nyttårstradisjon (kalt norouz, nevruz eller newroz) dekorerer hvert familiemedlem et hardkokt egg og legger de dekorerte eggene sammen i en bolle.
Fabergéegg
Den verdenskjente juveleren Peter Carl Fabergé tok påskeegget til nye høyder da han i sammen med en gullsmed i 1885 laget det første såkalte fabergéegget på oppdrag fra tsar Aleksander III av Russland. Det skulle være en påskegave til tsarina Maria. På utsiden så det ut som et vanlig egg, belagt med hvitt gull, men når det ble åpnet, kom «plommen» til syne, og den var av gull. Inni plommen var det en liten høne av gull, og inni høna var det en liten krone med en rubin i midten. Fabergé produserte i de påfølgende årene flere unike smykkeegg for tsaren, like fram til tsaren ble styrtet i 1917. Det hevdes at det skal finnes 57 originale fabergéegg.
Campos Borges
Campos Borges er en kommune i delstaten Rio Grande do Sul i sørregionen av Brasil.
Eksterne lenker
–
Lollandsbanen
Lollandsbanen er et jernbaneselskap på Lolland i Danmark. Det ble opprettet i 1952 på grunnlag av forskjellige private jernbanestrekninger. Siden 1. januar 2009 er det del av Regiontog A/S.
Selskapet driftet flere regionale jernbanestrekninger, siden 14. desember 2009 er bare strekningen Nykøbing – Nakskov i drift. Sidelinjen til Bandholm drives som museumsjernbane.
Strekningen Maribo – Bandholm ble åpnet 2. november 1869 som Danmarks første privatbane.
Strekningen Maribo – Rødbyhavn ble nedlagt da strekningen Nykøbing – Rødby færge (som del av fuglefluktlinjen) ble åpnet 28. mai 1963.
San Lorenzo Tenochtitlán
San Lorenzo Tenochtitlán, eller bare San Lorenzo, er et navn som omfatter de tre relaterte arkeologiske stedene San Lorenzo, Tenochtitlán og Potrero Nuevo sørøst i den meksikanske delstaten Veracruz. Fra 1200 til 900 f.Kr. var de det viktigste sentrumet for den olmekiske kulturen. San Lorenzo Tenochtitlán er mest kjent for de enorme steinhodene som er funnet der. De største veide over 20 tonn og er over tre meter høye.
Kypriaki Omospondia Podosferou
Kypriaki Omospondia Podosferou (KOP) (gresk: Κυπριακή Ομοσπονδία Ποδοσφαίρου (ΚΟΠ); engelsk: Cyprus Football Association (CFA)) er særidrettsforbundet for fotball på Kypros med tilholdssted i Nikosia. CFA er landets øverste fotballorgan og er ansvarlig for å avholde nasjonale serie- og cupmesterskap samt landskamper for herrer og kvinner i ulike aldersklasser. Forbundet ble grunnlagt i september 1934 og ble medlem av FIFA i 1948 og UEFA i 1962.
Skjeberg (andre betydninger)
Skjeberg har flere betydninger:
Kypriaki Omospondia Podosferou
CFA arrangerer blant annet Marfin Laiki League (landets øverste divisjon), og den kypriotiske fotballcupen (det nasjonale cupmesterskapet). Nåværende fotballpresident er Costakis Koutsokoumnis.
Psycho le Cému
Psycho le Cému er en japansk visual kei-gruppe som var aktiv fra mars 1999 til mai 2006.
Gruppen startet som independent-band, men fikk platekontrakt med et stort selskap fra og med sitt andre album og hadde flere topp 10-hits i Japan. Gruppen har også spilt i vesten, på animeconventions i USA i 2004, og har utgitt to DVD-plater fra disse turnéene.
Psycho le Cému har en humoristisk tone, med fargerike kostymer og melodiøs popmusikk som ikke kan beskrives som pompøs, og bandet har spilt inn flere humoristiske sketsjer. Denne stilen ga bandet en enorm kommersiell suksess, men førte også til rivninger innad i gruppen, fordi vokalist DAISHI ønsket å spille hardere musikk. Mot slutten av 2004 kom bandet og managementet frem til et kompromiss: å starte et alter ego-band uten dans eller fargerike kostymer under navnet Bad Boys, Be Ambitious, men dette ble et kortvarig eksperiment, ettersom DAISHI ble arrestert for besittelse av amfetamin 31. mai 2005, og bandet mistet platekontrakten, slik at deres fjerde album ble kansellert.
Våren 2006 kom PlCs plater i handelen igjen, kansellerte utgivelser ble utgitt, og gruppen reiste på avskjedsturné, men noe permanent comeback var det ikke snakk om. DAISHI er i dag soloartist (og har gitt ut albumet "God Japanese Monster" med flere av de låtene som var tiltenkt "Bad Boys..."-prosjektet), Yura-sama og Lida har utgitt flere plater, spilt i USA og laget internett-TV-program under navnet DACCO, seek startet blog, og Aya hørte man ikke noe fra før i februar 2007, da han og seek startet gruppen MixSpeakersInc.
Album
Førsteopplaget inneholdt bonussporet "Yuu". Samleplate med materiale fra perioden som indie-band, medfølger DVD med 4 musikkvideoer. Samleplate med både indie- og major-materiale, inneholder en DVD med musikkvideoer til de fleste låtene.
Singler
Alle singler fra 2002 og utover kom i en versjon med medfølgende DVD med musikkvideo. På LOVE IS DEAD hadde de to versjonenene forskjellige låter, versjonen uten DVD inneholder bonussporet "Bushido" som ble eneste utgivelse under navnet Bad Boys, Be Ambitious.
Ringeriksert
Ringeriksert er ei spesiell ert som bare kan produseres på Røysehalvøya i Hole kommune, om den skal markedføres under dette navnet. Navnet Ringerikserter er ved hjemmel i norsk lov godkjent som en beskyttet opprinnelsesbetegnelse. Opprinnelsesbeskyttelsen, som med virkning fra 24. juni 2004 er tildelt Ringerikserter, bygger på bestemmelsene i den offentlige ordningen med beskyttede betegnelser.
Ringerikserta har vært produsert på Røysehalvøya siden første halvdel av 1800-tallet. Den var det andre norske matproduktet som fikk produktnavnet lovbeskyttet, etter Økologisk Tjukkmjølk fra Røros.
Ringerikserta er ei grønn ert og brukes mest som grønnsak, ofte til ertestuing (jfr. gule erter brukes mest til suppe). Erta er naturlig iblandet en del mørke erter. Dette viser at sorten ikke er helt genetisk stabil og dermed litt "primitiv" / opprinnelig, til forskjell fra foredlede moderne sorter.
Siden ringerikserter ikke har gjennomgått moderne foredling, og er den liten og varierende i størrelse. Den er også utsatt for sjukdom under dyrkinga. Av den grunnen ble det etter 1920 gradvis slutt på dyrking av ringerikserter. På 1950-tallet ble det funnet en pose gamle ringerikserter på loftet på garden Nedre Fjeldstad på Røyse. Sidan da har det vært kontinuerlig dyrking av Ringerikserter på Røyse.
Ertene er små og lettkokte. Produsentene på Røyse hevder at erta når den spises gir mindre gass i magen enn vanlige erter. Den passer spesielt godt til rakafisk og lutefisk.
Thistedgården
Thistedgården (Fossveien 1, Hønefoss) er en bolig- og forretningsgård oppført i teglstein over tre etasjer (opprinnelig) i årene 1898–1900. Eier var Hagbart Thisted, og arkitekt var Heinrich Karsten. Gården ble ombygget i 1927 og fikk i 1966 påbygget en toppetasje, slik at den nå framstår med fire etasjer.
Bygningsmassen ligger i Fossveien og i direkte tilknytning fra Søndre torv. Thisted bodde med sin familie i denne gården, og han hadde dessuten flere leieboere. Gården har tidligere også vært telegraf- og postkontor.
Jørn Andersen
Jørn Andersen (født 3. februar 1963 i Fredrikstad) er en norskfødt tysk tidligere fotballspiller. Hans posisjon på banen var spiss. Han har også vært trener for en rekke klubber. Hans siste trenerjobb var for den sørkoreanske klubben Incheon United FC, en klubb han ga seg i den 19. april 2019. Fra 2016 til 2018 var han trener for herrelandslaget til Nord-Korea, og dette vakte en del oppmerksomhet.
Spillerkarriere
Andersen debuterte i eliteserien i 1982 som -spiller. Han ble cupmester i 1984, men Fredrikstad rykket også ned samme sesong.
Før 1985-sesongen gikk Andersen til, hvor han ble seriens toppscorer med 23 mål. Ved sesongslutt ble han proff i den tyske klubben Nürnberg. Etter tre sesonger i Nürnberg, ble han solgt til Eintracht Frankfurt, hvor han i 1990 som første utlending ble toppscorer i Bundesliga med 18 scoringer. Han spilte senere for Fortuna Düsseldorf, Hamburger SV, og de sveitsiske klubbene FC Zürich og FC Lugano, uten å nå de samme høydene som i Frankfurt. I alt spilte Jørn Andersen 243 kamper i Bundesliga, scoret 67 mål.
Andersen spilte 27 kamper for det norske, og noterte seg for fem landslagsmål.